title: Id-Direttiva tal-Kunsill tal-21 ta’ Diċembru 1989 li temenda d-Direttiva 86/298/KEE dwar strutturi ta’ protezzjoni kontra l-qlib immuntati fuq in-naħa ta’ wara ta’ tratturi bir-roti għall-agrikultura jew għall-foresterija, b’karreġġjata dejqa

text:
Avviż Legali Importanti

|

31989L0682

Official Journal L 398 , 30/12/1989 P. 0029 - 0030 Finnish special edition: Chapter 13 Volume 19 P. 0127  Swedish special edition: Chapter 13 Volume 19 P. 0127

		Id-Direttiva tal-Kunsilltal-21 ta’ Diċembru 1989li temenda d-Direttiva 86/298/KEE dwar strutturi ta’ protezzjoni kontra l-qlib immuntati fuq in-naħa ta’ wara ta’ tratturi bir-roti għall-agrikultura jew għall-foresterija, b’karreġġjata dejqa(89/682/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikolu 100a tiegħu,Wara li kkunsidra l-proposta mill-Kummissjoni [1],B’kooperazzjoni mal-Parlament Ewropew [2],Wara li kkunsidra l-opinjoni tal-Kumitat Soċjali u Ekonomiku [3];Billi jeħtieġ li jkunu adottati miżuri bl-għan li jistabbilixxu progressivament is-suq intern matul perjodu li jiskadi fil-31 ta’ Diċembru 1992; billi s-suq intern hu magħmul minn żona mingħajr fruntieri interni li fiha hu assigurat il-moviment liberu tal-merkanzija, persuni, servizzi u kapital;Billi l-Artikolu 13 tad-Direttiva 86/298/KEE [4] jistabbilixxi li d-dispożizzjonijiet li bħalissa huma fis-seħħ għandhom ikunu ssuplimentati b’dispożizzjonijiet li jintroduċu t-testijiet ta’ l-impatt fil-proċedura tat-test dinamiku;Billi, minħabba li diġà hemm dispożizzjoni għal test addizzjonali fil-każ tal-proċedura tat-test statiku, huwa meħtieġ li anki fil-proċedura tat-test dinamiku jkun hemm provvediment għal test ieħor li b’mod iktar preċiż jirrifletti s-sitwazzjoni fil-każ li jinqaleb xi tractor sabiex dawn iż-żewġ proċeduri ta’ test ikunu jistgħu jsiru ekwivalenti u l-iżbilanċ preżenti li hemm bejniethom ikun eliminat;Billi l-parametri purament teoretiċi u l-kalkoli li fuqhom kien inizjalment ibbażat it-test dinamiku ta’ l-impatt kien is-suġġett ta’ l-esperimenti prattiċi li ma jħallux dubju dwar il-fiduċja tagħhom;Billi huwa meħtieġ ukoll li jkun emendat l-iskop tad-Direttiva 86/298/KEE sabiex ikun iċċarat il-kliem tat-tieni inċiż ta’ l-Artikolu 1 li jikkonċerna t-tyres immuntati fuq il-fusien ta’ quddiem u ta’ wara, u b’hekk tkun eliminata kull possibbiltà ta’ interpretazzjonijiet differenti,ADOTTA DIN ID-DIRETTIVA:L-Artikolu 1Id-Direttiva 86/298/KEE hija hawnhekk emendata kif ġej:1. It-tieni inċiż ta’ l-Artikolu 1 huwa mibdul b’dan li ġej:"- wisa’ ta’ l-ispessur tal-fus fissa jew li tista’ tkun aġġustata ta’ anqas minn 1150 mm għall-fusien mgħammra bl-aktar tyres wesgħin; ladarba l-fus mgħammar bl-aktar tyres wesgħin hu meqjus li jista’ jkun aġġustat għal spessur ta’ wisa’ massima ta’ 1150 mm, il-fus l-ieħor għandu jkun jista’ jiġi aġġustat b’tali mod li t-trufijiet ta’ barra ta’ l-idjaq tyres ma joħorġux lil hemm mit-trufijiet ta’ barra tat-tyres fuq il-fus bl-aktar tyres wesgħin. Meta ż-żewġ fusien huma mgħammra b’roti u tyres ta’ l-istess daqs, il-wisa’ fissa jew aġġustata ta’ l-ispessur taż-żewġ fusien għandha tkun anqas minn 1150 mm;"2. Fl-Anness II, il-punt 3.1.1 huwa mibdul b’dan li ġej:"3.1.1.Wara kull test parzjali fil-proċedura tat-test dinamiku, għandu jkun ħieles minn tiċrit jew xquq kif deskritti fil-punt 3.1 ta’ l-Anness III (A).Jekk, matul it-test dinamiku, jidhru ammont ta’ tiċrit jew xquq, test addizzjonali dwar l-impatt jew it-tgħaffiġ kif definit fil-punt 1.6 ta’ l-Anness III (A) għandu jkun imwettaq immedjatament wara t-test li jkun ikkaġuna dawn it-tiċritiet jew xquq li jidhru";3. Fl-Anness III (A), il-punt 1.6 huwa mibdul b’dan li ġej:"1.6. Test addizzjonali1.6.1. Jekk tiċritiet jew xquq li ma jistgħux jitqiesu negliġibbli jidhru waqt it-test ta’ l-impatt, it-tieni test simili, iżda b’għoli ta’ waqgħa ta’:H′ =×għandu jitwettaq immedjatament wara t-test ta’ l-impatt li jkun ħoloq dawn it-tiċritiet jew xquq li jidhru, "a"; hija r-relattività tad-diformazzjoni permanenti għad-diformazzjoni elastika (a = Dp/De) meta mkejla fil-punt ta’ l-impatt.Iż-żieda fid-diformazzjoni permanenti minħabba t-tieni impatt ma tridx teċċedi t-30 % tad-diformazzjoni permanenti kkawżata mill-ewwel impatt.Sabiex ikun jista’ jitwettaq test ieħor, jeħtieġ li titkejjel id-diformazzjoni elastika waqt it-testijiet kollha ta’ l-impatt.1.6.2. Jekk, waqt it-test tat-tgħaffiġ, jidhru ammont ta’ tiċritiet jew xquq, it-tieni test simili ta’ tgħaffiġ, iżda b’saħħa ekwivalenti għal 1,2 Fv, għandu jitwettaq immedjatament wara t-test tat-tgħaffiġ li kkaġuna dawn it-tiċritiet jew xquq li jidhru.";4. Fl-Anness VI, il-punt li ġej huwa miżjud:"7.3. Indikazzjoni u riżultati ta’ xi test dinamiku addizzjonali."L-Artikolu 2L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma’ din id-Direttiva sa mhux aktar tard minn 12-il xahar mit-3 ta’ Jannar 1990. Għandhom mill-ewwel jgħarrfu lill-Kummissjoni dwarhom.L-Artikolu 3Din id-Direttiva hija indirizzata lill-Istati Membri.Magħmula fi Brussel, fil-21 ta’ Diċembru 1989.Għall-KunsillIl-PresidentE. Cresson[1] ĠU C 311, tas-6.12.1988, p. 9.[2] ĠU C 120, 16.5.1989, p. 70. uĠU C 256, 9.10.1989, p. 76.[3] ĠU C 102, 24.4.1989, p. 5.[4] ĠU L 186, tat-8.7.1986, p. 26.--------------------------------------------------


title: Direttiva tal-Kunsill 2013/16/UE tat- 13 ta’ Mejju 2013 li tadatta ċerti direttivi fil-qasam tal-akkwist pubbliku, minħabba l-adeżjoni tar-Repubblika tal-Kroazja

text:
               10.6.2013

               MT

               Il-Ġurnal Uffiċjali tal-Unjoni Ewropea

               L 158/184

         DIRETTIVA TAL-KUNSILL 2013/16/UE
   tat-13 ta’ Mejju 2013
   li tadatta ċerti direttivi fil-qasam tal-akkwist pubbliku, minħabba l-adeżjoni tar-Repubblika tal-Kroazja
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra t-Trattat tal-Adeżjoni tal-Kroazja, u b'mod partikolari l-Artikolu 3(4) tiegħu,
   Wara li kkunsidra l-Att tal-Adeżjoni tal-Kroazja, u b'mod partikolari l-Artikolu 50 tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Skont l-Artikolu 50 tal-Att tal-Adeżjoni tal-Kroazja, fejn l-atti tal-istituzzjonijiet adottati qabel l-adeżjoni jirrikjedu l-adattament minħabba l-adeżjoni, u l-adattamenti meħtieġa ma jkunux ġew previsti f'dak l-Att tal-Adeżjoni jew fl-Annessi tiegħu, il-Kunsill, li jaġixxi b'maġġoranza kwalifikata fuq proposta mill-Kummissjoni, għandu għal dan il-għan, jadotta l-atti meħtieġa, jekk l-att oriġinali ma kienx adottat mill-Kummissjoni.

               (2)

               L-Att Finali tal-Konferenza li fasslet u adottat it-Trattat ta' Adeżjoni tal-Kroazja indika li l-Partijiet Kontraenti Għolja kienu laħqu qbil politiku dwar sett ta' adattamenti għal atti adottati mill-istituzzjonijiet li kienu meħtieġa minħabba l-adeżjoni u stieden lill-Kunsill u lill-Kummissjoni biex jadottaw dawk l-adattamenti qabel l-adeżjoni, kompluti u aġġornati kif meħtieġ biex titqies l-evoluzzjoni tal-liġi tal-Unjoni.

               (3)

               Id-Direttivi 2004/17/KE (1), 2004/18/KE (2) u 2009/81/KE (3) għandhom jiġu emendati skont dan,

         ADOTTA DIN ID-DIRETTIVA:
   Artikolu 1
   Id-Direttivi 2004/17/KE, 2004/18/KE u 2009/81/KE huma emendati kif stabbilit fl-Anness għal din id-Direttiva.
   Artikolu 2
   1.   L-Istati Membri għandhom jadottaw u jippubblikaw, mhux aktar tard mid-data tal-adeżjoni tal-Kroazja mal-Unjoni, il-liġijiet, ir-regolamenti u d-dispożizzjonijiet amministrattivi neċessarji biex jikkonformaw ma' din id-Direttiva. Huma għandhom minnufih jikkomunikaw lill-Kummissjoni t-test ta' dawk id-dispożizzjonijiet.
   Huma għandhom japplikaw dawk id-dispożizzjonijiet mid-data tal-adeżjoni tal-Kroazja mal-Unjoni.
   Meta l-Istati Membri jadottaw dawk il-miżuri, dawn għandhom ikollhom referenza għal din id-Direttiva jew ikunu akkumpanjati minn tali referenza waqt il-pubblikazzjoni uffiċjali tagħhom. L-Istati Membri għandhom jiddeċiedu kif għandha ssir it-tali referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li jadottaw fil-qasam kopert minn din id-Direttiva.
   Artikolu 3
   Din id-Direttiva għandha tidħol fis-seħħ soġġetta għal, u mid-data tad-dħul fis-seħħ tat-Trattat tal-Adeżjoni tal-Kroazja.
   Artikolu 4
   Din id-Direttiva hija indirizzata lill-Istati Membri.

      Magħmul fi Brussell, it-13 ta’ Mejju 2013.

            Għall-Kunsill

            Il-President

         S. COVENEY

      (1)  Id-Direttiva 2004/17/KE tal-Parlament Ewropew u tal-Kunsill tal-31 ta' Marzu 2004 li tikkoordina l-proċeduri ta' akkwisti ta' entitajiet li joperaw fis-setturi tas-servizzi tal-ilma, l-enerġija, t-trasport u postali (ĠU L 134, 30.4.2004, p. 1.) (Edizzjoni Speċjali bil-Malti: Kap. 06 Vol. 07 p. 19).

      (2)  Id-Direttiva 2004/18/KE tal-Parlament Ewropew u tal-Kunsill tal-31 ta' Marzu 2004 fuq kordinazzjoni ta' proċeduri għall-għoti ta' kuntratti għal xogħlijiet pubbliċi, kuntratti għal provvisti pubbliċi u kuntratti għal servizzi pubbliċi (ĠU L 134, 30.4.2004, p. 114.) (Edizzjoni Speċjali bil-Malti: Kap. 06 Vol. 07 p. 132).

      (3)  Id-Direttiva 2009/81/KE tal-Parlament Ewropew u tal-Kunsill tat-13 ta’ Lulju 2009 dwar il-koordinazzjoni tal-proċeduri għall-għoti ta’ ċerti kuntratti ta’ xogħlijiet, provvisti u servizzi minn awtoritajiet jew entitajiet kontraenti fl-oqsma tad-difiża u s-sigurtà (ĠU L 216, 20.8.2009, p. 76.).

      ANNESS

                  1.

                  Id-Direttiva 2004/17/KE hija emendata kif ġej:

                              (a)

                              dan li ġej jiddaħħal fl-Anness I wara l-entrata għal Franza:
                              “Il-Kroazja

                              L-entitajiet kontraenti msemmija fl-Artikolu 6 ta' Zakon o javnoj nabavi (Narodne novine broj 90/11 (l-Att dwar l-Akkwist Pubbliku, il-Gazzetta Uffiċjali Nru 90/11) li, skont regolamenti speċjali, jinvolvu rwieħhom fl-attività ta’ kostruzzjoni (il-provvediment) jew it-tħaddim ta’ netwerks fissi maħsuba biex jipprovdu servizz lill-pubbliku f’konnessjoni mal-produzzjoni, it-trasmissjoni u d-distribuzzjoni ta’ gass u enerġija termali u l-provvista ta' gass jew enerġija termali lil netwerks fissi, bħall-entitajiet involuti fl-attivitajiet imsemmija ibbażati fuq il-Liċenzja għat-twettiq ta' attivitajiet tal-enerġija skont l-Att dwar l-Enerġija (il-Gazzetta Uffiċjali 120/12).”;

                              (b)

                              dan li ġej jiddaħħal fl-Anness II wara l-entrata għal Franza:
                              “Il-Kroazja

                              L-entitajiet kontraenti msemmija fl-Artikolu 6 ta' Zakon o javnoj nabavi (Narodne novine broj 90/11 (l-Att dwar l-Akkwist Pubbliku, il-Gazzetta Uffiċjali Nru 90/11) li, skont regolamenti speċjali, jinvolvu rwieħhom fl-attività ta’ kostruzzjoni (il-provvediment) jew it-tħaddim ta’ netwerks fissi maħsuba biex jipprovdu servizz lill-pubbliku f’konnessjoni mal-produzzjoni, it-trasmissjoni u d-distribuzzjoni tal-elettriku u l-provvista tal-elettriku lil netwerks fissi, bħall-entitajiet involuti fl-attivitajiet imsemmija ibbażati fuq il-Liċenzja għat-twettiq ta' attivitajiet tal-enerġija skont l-Att dwar l-Enerġija (il-Gazzetta Uffiċjali 120/12).”;

                              (c)

                              dan li ġej jiddaħħal fl-Anness III wara l-entrata għal Franza:
                              “Il-Kroazja

                              L-entitajiet kontraenti msemmija fl-Artikolu 6 ta' Zakon o javnoj nabavi (Narodne novine broj 90/11 (l-Att dwar l-Akkwist Pubbliku, il-Gazzetta Uffiċjali Nru 90/11) li, skont regolamenti speċjali, jinvolvu rwieħhom fl-attività ta’ kostruzzjoni (il-provvediment) jew it-tħaddim ta’ netwerks fissi maħsuba biex jipprovdu servizz lill-pubbliku f’konnessjoni mal-produzzjoni, it-trasmissjoni u d-distribuzzjoni tal-ilma tax-xorb u l-provvista tal-ilma tax-xorb lil netwerks fissi, bħall-entitajiet stabbiliti mill-unitajiet tal-gvern lokali li jaġixxu bħala l-fornitur pubbliku tas-servizzi tal-ilma jew servizzi tad-dranaġġ skont l-Att dwar l-Ilma (il-Gazzetta Uffiċjali 153/09 u 130/11).”;

                              (d)

                              dan li ġej jiddaħħal fl-Anness IV wara l-entrata għal Franza:
                              “Il-Kroazja

                              L-entitajiet kontraenti msemmija fl-Artikolu 6 ta' Zakon o javnoj nabavi (Narodne novine broj 90/11) (l-Att dwar l-Akkwist Pubbliku, il-Gazzetta Uffiċjali Nru 90/11) li, skont regolamenti speċjali, jinvolvu rwieħhom fl-attività tal-provvista jew it-tħaddim ta’ netwerks li jipprovdu servizz lil pubbliku fil-qasam ta' trasport bil-ferrovija.”;

                              (e)

                              dan li ġej jiddaħħal fl-Anness V wara l-entrata għal Franza:
                              “Il-Kroazja

                              L-entitajiet kontraenti msemmija fl-Artikolu 6 Zakon o javnoj nabavi (Narodne novine broj 90/11) (l-Att dwar l-Akkwist Pubbliku, Gazzetta Uffiċjali Nru 90/11) li, skont regolamenti speċjali, jinvolvu rwieħhom fl-attività tal-provvista jew it-tħaddim ta’ netwerks li jipprovdu servizz lill-pubbliku fil-qasam tal-ferrovija urbana, sistemi awtomatizzati, linji tat-tramm, trolleybus, karozzi tal-linja u tal-funikular, bħall-entitajiet li jaħdmu fl-attivitajiet imsemmija bħala servizz pubbliku skont l-Att dwar l-Utilitajiet (il-Gazzetta Uffiċjali 36/95, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11).”;

                              (f)

                              dan li ġej jiddaħħal fl-Anness VI wara l-entrata għal Franza:
                              “Il-Kroazja

                              L-entitajiet kontraenti msemmijin fl-Artikolu 6 ta' Zakon o javnoj nabavi (Narodne novine broj 90/11) (Att dwar l-Akkwist Pubbliku, Gazzetta Uffiċjali Nru 90/11) li, f'konformità ma' regolamenti speċjali, jipprovdu servizzi postali u servizzi oħrajn li mhumiex ikkunsidrati bħala servizzi postali taħt l-Artikolu 112, il-paragrafu 4 tal-Att.”;

                              (g)

                              dan li ġej jiddaħħal fl-Anness VII wara l-entrata għal Franza:
                              “Il-Kroazja

                              L-entitajiet kontraenti msemmija fl-Artikolu 6 ta' Zakon o javnoj nabavi (Narodne novine broj 90/11) (l-Att dwar l-Akkwist Pubbliku, il-Gazzetta Uffiċjali Nru 90/11) li, skont regolamenti speċjali, jagħmlu l-attivitajiet li jirrelataw mal-esplojtazzjoni ta’ żona ġeografika bil-għan li jesploraw jew iħaffru għaż-żejt u l-gass, bħall-entitajiet involuti f’attivitajiet imsemmija skont l-Att tal-Minjieri (il-Gazzetta Uffiċjali 75/09 u 49/11).”;

                              (h)

                              dan li ġej jiddaħħal fl-Anness VIII wara l-entrata għal Franza:
                              “Il-Kroazja

                              L-entitajiet kontraenti msemmija fl-Artikolu 6 ta' Zakon o javnoj nabavi (Narodne novine broj 90/11) (l-Att dwar l-Akkwist Pubbliku, Gazzetta Uffiċjali Nru 90/11) li, skont regolamenti speċjali, jagħmlu l-attivitajiet li jirrelataw mal-esplojtazzjoni ta’ żona ġeografika bil-għan li jesploraw jew iħaffru għall-faħam u fjuwils solidi oħra, bħall-entitajiet involuti f’attivitajiet imsemmija skont l-Att tal-Minjieri (il-Gazzetta Uffiċjali 75/09 u 49/11).”;

                              (i)

                              dan li ġej jiddaħħal fl-Anness IX wara l-entrata għal Franza:
                              “Il-Kroazja

                              L-entitajiet kontraenti msemmija fl-Artikolu 6 ta' Zakon o javnoj nabavi (Narodne novine broj 90/11) (l-Att dwar l-Akkwist Pubbliku, il-Gazzetta Uffiċjali Nru 90/11) li, skont regolamenti speċjali, jingaġġaw fl-attivitajiet li jirrelataw mal-esplojtazzjoni ta’ żona ġeografika bil-għan li jagħmlu disponibbli portijiet tal-baħar, portijiet tax-xmajjar u terminals oħra tat-trasport għal operaturi tat-trasport fuq il-baħar jew fuq ix-xmajjar, bħall-entitajiet involuti f’attivitajiet imsemmija skont l-Att dwar il-Portijiet tal-Baħar u l-Qasam Marittimu (il-Gazzetta Uffiċjali 158/03, 100/04, 141/06 u 38/09).”;

                              (j)

                              dan li ġej jiddaħħal fl-Anness X wara l-entrata għal Franza:
                              “Il-Kroazja

                              L-entitajiet kontraenti msemmija fl-Artikolu 6 ta' Zakon o javnoj nabavi (Narodne novine broj 90/11) (l-Att dwar l-Akkwist Pubbliku, il-Gazzetta Uffiċjali Nru 90/11) li, skont regolamenti speċjali, jagħmlu l-attivitajiet li jirrelataw mal-esplojtazzjoni ta’ żona ġeografika bil-għan li jagħmlu disponibbli ajruporti u tagħmir tat-terminals ieħor lil operaturi tat-trasport bl-ajru, bħall-entitajiet involuti f’attivitajiet imsemmija skont l-Att dwar l-Ajruporti (il-Gazzetta Uffiċjali 19/98 u 14/11).”.

                  2.

                  Id-Direttiva 2004/18/KE hija emendata kif ġej:

                              (a)

                              dan li ġej jiddaħħal fl-Anness III wara l-entrata għal Franza:
                              “Il-Kroazja

                              L-awtoritajiet kontraenti msemmijin fl-Artikolu 5, paragrafu 1, punt 3 ta' Zakon o javnoj nabavi (Narodne novine broj 90/11) (l-Att dwar l-Akkwist Pubbliku, il-Gazzetta Uffiċjali Nru 90/11), jiġifieri persuni ġuridiċi stabbiliti għall-fini speċifiku li jissodisfaw ħtiġijiet fl-interess pubbliku, li m'għandhomx karattru industrijali jew kummerċjali u li jissodisfaw waħda mill-kondizzjonijiet li ġejjin:

                                          —

                                          huma ffinanzjati mill-Baġit Statali jew mill-baġit ta' unita ta’ awtogovernanza lokali jew reġjonali jew mill-baġits ta' entitajiet ġuridiċi oħra bħal dawn f'iktar minn 50 %, jew

                                          —

                                          huma soġġetti għas-superviżjoni tal-ġestjoni minn korpi statali, unitajiet ta' awtogovernanza lokali u reġjonali jew entitajiet ġuridiċi oħra bħal dawn, jew

                                          —

                                          għandhom bord ta’ sorveljanza, bord amministrattiv jew maniġerjali, li aktar minn nofs il-membri tiegħu huma appuntati minn korpi tal-istat, ta' awtogovernanza lokali u reġjonali jew entitajiet ġuridiċi oħra bħal dawn.

                                    Pereżempju:

                                          —

                                          Agency Alan d.o.o.,

                                          —

                                          APIS IT d.o.o. — Aġenzija tal-Appoġġ għas-Sistemi tal-Informazzjoni u għat-Teknoloġija tal-Informazzjoni,

                                          —

                                          Grupp taż-Żfin Folkloristiku Nazzjonali tal-Kroazja ‘Lado’,

                                          —

                                          Autocesta Rijeka — Zagreb d.d. (awtostrada Rijeka — Zagreb),

                                          —

                                          CARnet (Netwerk Akkademiku u ta' Riċerka Kroat),

                                          —

                                          Ċentri ta’ għajnuna u kura,

                                          —

                                          Ċentri ta’ benessri soċjali,

                                          —

                                          Djar ta’ kura soċjali,

                                          —

                                          Ċentri ta’ kura tas-saħħa,

                                          —

                                          L-arkivji tal-Istat,

                                          —

                                          L-Istitut Statali għall-Ħarsien tan-Natura,

                                          —

                                          Fondi għall-Finanzjament tad-Dekummissjonar tal-impjant tal-enerġija nukleari ta' Krško u għar-Rimi tal-Iskart Radjoattiv ta' NEK u Fjuwil Nukleari Użat,

                                          —

                                          Il-Fond għall-Imdemnifikazzjoni ta' Proprjetà Maqbuda,

                                          —

                                          Il-Fond għar-Rikostruzzjoni u l-Iżvilupp ta' Vukovar,

                                          —

                                          Fond għar-Riabilitazzjoni Professjonali u l-Impjieg ta' Nies b'Diżabilità,

                                          —

                                          Fond għall-Protezzjoni Ambjentali u l-Effiċjenza tal-Enerġija,

                                          —

                                          L-Akkademja tax-Xjenza u l-Arti Kroata,

                                          —

                                          Il-Bank Kroat għar-Rikostruzzjoni u l-Iżvilupp,

                                          —

                                          Hrvatska kontrola zračne plovidbe d.o.o. (Kontroll Kroat Ltd.),

                                          —

                                          Hrvatska lutrija d.o.o. (Lotterija Kroata),

                                          —

                                          Fondazzjoni tal-Wirt Kroat,

                                          —

                                          Kamra tal-Agrikoltura Kroata,

                                          —

                                          Radju Televixin Kroati,

                                          —

                                          Assoċjazzjoni Kroata tal-Kultura Teknoloġika,

                                          —

                                          Hrvatske autoceste d.o.o. (Awtostradi Kroati Ltd.),

                                          —

                                          Hrvatske ceste d.o.o. (Toroq Kroati Ltd.),

                                          —

                                          Hrvatske šume d.o.o. (Foresti Kroati),

                                          —

                                          Hrvatske vode (Kumpannija Kroata għall-Ġestjoni tal-Ilma),

                                          —

                                          Ċentru Awdjoviżiv Kroat,

                                          —

                                          Iċ-Ċentru Kroati għat-tgħammir taż-żwiemel — Irziezet tal-Istat taż-żwiemel ta' Đakovo u Lipik,

                                          —

                                          Iċ-Ċentru Kroat għall-Agrikoltura, l-Ikel u l-Affarijiet Rurali,

                                          —

                                          Ċentru Kroat għall-Azzjoni fil-Minjieri,

                                          —

                                          Ċentru Kroat għad-Dokumentazzjoni tal-Memorji tal-Gwerra Interna,

                                          —

                                          Il-Kumitat Olimpiku Kroat,

                                          —

                                          L-Operatur tas-Suq tal-Enerġija Kroat,

                                          —

                                          Il-Kumitat Paraolimpiku Kroat,

                                          —

                                          Ir-Reġistru tat-Tbaħħir Kroat,

                                          —

                                          L-Istitut Kroat għall-Konservazzjoni,

                                          —

                                          Il-Federazzjoni Sportiva Kroata għall-Persuni neqsin mis-Smigħ,

                                          —

                                          L-Istitut Kroat għall-Mediċina ta' Emerġenza,

                                          —

                                          L-Istitut Nazzjonali Kroat għas-Saħħa Pubblika,

                                          —

                                          L-Istitut Kroat għas-Saħħa Mentali,

                                          —

                                          L-Istitut Kroat tal-Assigurazzjoni tal-Pensjoni,

                                          —

                                          L-Istitut Kroat għall-Istandards,

                                          —

                                          L-Istitut Kroat għat-Telemediċina,

                                          —

                                          L-Istitut Kroat għat-Tossikoloġija u għal kontra d-Doping,

                                          —

                                          L-Istitut Nazzjonali Kroat għall-Mediċini tat-Trasfużjoni,

                                          —

                                          Is-Servizz Kroat għall-Impjiegi,

                                          —

                                          L-Istitut Kroat għall-Protezzjoni tas-Saħħa u s-Sigurtà fuq il-Post tax-Xogħol,

                                          —

                                          L-Istitut Kroat għall-Assigurazzjoni tas-Saħħa,

                                          —

                                          L-Istitut Kroat għall-Assigurazzjoni tas-Saħħa tas-Saħħa fuq il-Post tax-Xogħol,

                                          —

                                          Jadrolinija (kumpanija tat-tbaħħir),

                                          —

                                          Istituzzjoni Pubblika Kroata taċ-Ċentru Olimpiku,

                                          —

                                          Istituzzjonijiet pubbliċi għall-edukazzjoni għolja,

                                          —

                                          L-istituzzjonijiet tal-parks nazzjonali pubbliċi,

                                          —

                                          L-istituzzjonijiet tal-parks nazzjonali naturali,

                                          —

                                          L-Istituti xjentifiċi pubbliċi,

                                          —

                                          Teatri, mużewijiet, galleriji, libreriji u istituzzjonijiet oħra fil-qasam tal-kultura imwaqqfa mir-Repubblika tal-Kroazja jew unitajiet tal-awtogovernanza lokali u reġjonali,

                                          —

                                          Penitenzjarji,

                                          —

                                          Sptarijiet kliniċi,

                                          —

                                          Ċentri ta' sptarijiet kliniċi,

                                          —

                                          Kliniċi,

                                          —

                                          ‘Miroslav Krleža’ Istitut tal-Lessikografija,

                                          —

                                          Awtoritajiet tal-Port,

                                          —

                                          Sanatorji,

                                          —

                                          Spiżeriji mwaqqfa mill-unitajiet tal-awtogovernanza reġjonali,

                                          —

                                          Matica hrvatska (Matriċi Kroat),

                                          —

                                          Ċentru Internazzjonali għall-Arkeoloġija taħt l-Ilma,

                                          —

                                          Il-Librerija Nazzjonali u tal-Università,

                                          —

                                          Il-Fondazzjoni Nazzjonali għall-Appoġġ tal-Istandard tal-Għixien għall-Istudenti u t-Tfal tal-Iskola,

                                          —

                                          Fondazzjoni Nazzjonali għall-Iżvilupp tas-Soċjetà Ċivili,

                                          —

                                          Fondazzjoni Nazzjonali għax-Xjenza, l-Edukazzjoni Ogħla u l-Iżvilupp Teknoloġiku tar-Repubblika tal-Kroazja,

                                          —

                                          Iċ-Ċentru Nazzjonali għall-Evalwazzjoni Esterna tal-Edukazzjoni,

                                          —

                                          L-Aġenzija Nazzjonali għall-Edukazzjoni Ogħla,

                                          —

                                          Il-Kunsill Nazzjonali għax-Xjenza,

                                          —

                                          Il-Gazzetta Uffiċjali — (Narodne novine d.d.),

                                          —

                                          L-istituti edukattivi/korrettivi,

                                          —

                                          L-Istituzzjonijiet edukattivi imwaqqfa mir-Repubblika tal-Kroazja jew unitajiet ta' awtogovernanza lokali u reġjonali,

                                          —

                                          Sptarijiet ġenerali,

                                          —

                                          Plovput d.o.o. (kumpanija tal-Istat inkarigata mis-sikurezza tan-navigazzjoni),

                                          —

                                          Polikliniċi,

                                          —

                                          Sptarijiet speċjali,

                                          —

                                          Ir-Reġistru Ċentrali ta’ Persuni Assigurati,

                                          —

                                          Iċ-Ċentru tal-Università għall-Kompjuters,

                                          —

                                          Assoċjazzjonijiet sportivi,

                                          —

                                          Federazzjonijiet sportivi,

                                          —

                                          Istituzzjonijiet tat-trattament mediku ta' emerġenza,

                                          —

                                          Istituzzjonijiet tal-kura palljattiva,

                                          —

                                          Istituzzjonijiet tal-kura tas-saħħa,

                                          —

                                          Il-Fondazzjoni ta' Solidarjetà tal-Pulizija,

                                          —

                                          Ħabsijiet,

                                          —

                                          Istitut għar-Restawr ta' Dubrovnik,

                                          —

                                          Istitut għaż-Żerriegħa u Nebbieta,

                                          —

                                          Istituti tas-saħħa pubblika,

                                          —

                                          Iċ-Ċentru Tekniku tal-Ajrunawtika (Zrakoplovno — tehnički centar d.d.),

                                          —

                                          L-amministrazzjonijiet tat-toroq tal-kampanja.”,

                              (b)

                              dan li ġej jiddaħħal fl-Anness IV wara l-entrata għal Franza:
                              “Il-Kroazja

                                          1)

                                          Korpi statali tar-Repubblika tal-Kroazja:

                                                      —

                                                      Il-Parlament Kroat,

                                                      —

                                                      Il-President tar-Repubblika tal-Kroazja,

                                                      —

                                                      L-Uffiċċju tal-President tar-Repubblika tal-Kroazja,

                                                      —

                                                      L-Uffiċċju tal-President tar-Repubblika tal-Kroazja wara l-iskadenza tat-terminu tal-uffiċċju,

                                                      —

                                                      Il-Gvern tar-Repubblika tal-Kroazja,

                                                      —

                                                      Uffiċċji tal-Gvern tar-Repubblika tal-Kroazja,

                                                      —

                                                      Il-Ministeri,

                                                      —

                                                      L-Uffiċċji tal-istat,

                                                      —

                                                      L-organizzazzjonijiet amministrattivi tal-Istat,

                                                      —

                                                      L-Uffiċċji tal-amministrazzjoni tal-istat tal-kontea,

                                                      —

                                                      Il-Qorti Kostituzzjonali tar-Repubblika tal-Kroazja,

                                                      —

                                                      Il-Qorti Suprema tar-Repubblika tal-Kroazja,

                                                      —

                                                      Qrati,

                                                      —

                                                      Il-Kunsill Ġudizzjarju tal-Istat,

                                                      —

                                                      L-Uffiċċji tal-avukat tal-Istat,

                                                      —

                                                      Il-Kunsill tal-Prosekutur tal-Istat,

                                                      —

                                                      L-uffiċċji tal-Ombudsman,

                                                      —

                                                      Il-Kummissjoni tal-Istat għas-Superviżjoni ta' Proċeduri ta' Akkwist Pubbliku,

                                                      —

                                                      Il-Bank Nazzjonali Kroat,

                                                      —

                                                      L-Uffiċċju tal-Awditjar tal-Istat,

                                          2)

                                          Aġenziji u uffiċċji tal-istat:

                                                      —

                                                      L-Aġenzija tal-Avjazzjoni Ċivili Kroata,

                                                      —

                                                      L-Aġenzija tal-Midja Elettronika,

                                                      —

                                                      L-Aġenzija għall-Investigazzjoni tal-Aċċidenti u l-Inċidenti tal-Inġenji tal-Ajru,

                                                      —

                                                      L-Aġenzija għal Sħubija Pubblika-Privata,

                                                      —

                                                      L-Aġenzija għall-Kwalità u l-Akkreditazzjoni fil-Kura tas-Saħħa,

                                                      —

                                                      L-Aġenzija għal Prodotti Mediċinali u Apparati Mediċi,

                                                      —

                                                      L-Aġenzija għall-Mobilità u l-Programmi tal-UE,

                                                      —

                                                      L-Aġenzija tal-Linji Kostali u t-Traffiku Marittimu,

                                                      —

                                                      L-Aġenzija għar-Rikostruzzjoni tal-Forti Tvrđa f'Osijek,

                                                      —

                                                      L-Aġenzija għall-Edukazzjoni u t-Taħriġ tal-Għalliema,

                                                      —

                                                      L-Aġenzija għat-Tagħmir ta' Pressjoni,

                                                      —

                                                      L-Aġenzija għall-Assigurazzjoni tal-Pretensjonijiet tal-Ħaddiema f'Każ ta' Falliment ta' Min Iħaddimhom,

                                                      —

                                                      L-Aġenzija tal-Pagamenti għall-Agrikoltura, is-Sajd u l-Iżvilupp Rurali,

                                                      —

                                                      L-Aġenzija tal-Art Agrikola,

                                                      —

                                                      L-Aġenzija għat-Tranżazzjonijiet u l-Medjazzjoni fi Propjetajiet Immobbli,

                                                      —

                                                      L-Aġenzija għal Żoni ta' Perikolu ta' Atmosfera Esplożiva,

                                                      —

                                                      L-Aġenzija għall-Iżvilupp Reġjonali tar-Repubblika tal-Kroazja,

                                                      —

                                                      L-Aġenzija Regolatorja tas-Suq Ferrovjarju,

                                                      —

                                                      L-Aġenzija għall-Awditjar tas-Sistema ta' Implimentazzjoni tal-Programmi tal-Unjoni Ewropea,

                                                      —

                                                      L-Aġenzija tas-Sigurtà tat-Trasport bil-Ferrovija,

                                                      —

                                                      L-Aġenzija għall-Edukazzjoni u t-Taħriġ Vokazzjonali u l-Edukazzjoni għall-Adulti,

                                                      —

                                                      L-Aġenzija għall-Ġestjoni tal-Propjetà tal-Istat,

                                                      —

                                                      L-Aġenzija għall-Passaġġi tal-Ilma Interni,

                                                      —

                                                      L-Aġenzija Ambjentali Kroata,

                                                      —

                                                      L-Aġenzija dwar il-Protezzjoni tad-Data Personali,

                                                      —

                                                      L-Aġenzija Kroata għall-Kompetizzjoni,

                                                      —

                                                      L-Aġenzija għax-Xjenza u l-Edukazzjoni Ogħla,

                                                      —

                                                      L-Aġenzija Statali għall-Assigurazzjoni tad-Depożiti u r-Rijabilitazzjoni tal-Banek,

                                                      —

                                                      L-Aġenzija Finanzjarja,

                                                      —

                                                      L-Aġenzija Kroata għall-Ikel,

                                                      —

                                                      L-Aġenzija Kroata għan-Negozji Żgħar,

                                                      —

                                                      L-Aġenzija Superviżorja Kroata tas-Servizzi Finanzjarji,

                                                      —

                                                      L-Aġenzija Kroata għall-Ħażniet taż-Żejt Obbligatorji,

                                                      —

                                                      L-Aġenzija Kroata tal-Komunikazzjonijiet Elettroniċi u tal-Posta,

                                                      —

                                                      L-Aġenzija ta' Akkreditazzjoni Kroata,

                                                      —

                                                      L-Aġenzija Regolatorja tal-Enerġija Kroata,

                                                      —

                                                      L-Aġenzija tal-Aħbarijiet Kroata,

                                                      —

                                                      L-Aġenzija Agrikola Kroata,

                                                      —

                                                      L-Aġenzija Ċentrali tal-Finanzi u tal-Kuntratti.”,

                              (c)

                              dan li ġej jiddaħħal fl-Anness IX A wara l-entrata għal Franza:

                                          “—

                                          fil-Kroazja, ‘Sudski registar trgovačkih društava u Republici Hrvatskoj’ jew ‘Obrtni registar Republike Hrvatske’,”;

                              (d)

                              dan li ġej jiddaħħal fl-Anness IX B wara l-entrata għal Franza:

                                          “—

                                          fil-Kroazja, ‘Sudski registar trgovačkih društava u Republici Hrvatskoj’ jew ‘Obrtni registar Republike Hrvatske’,”;

                              (e)

                              dan li ġej jiddaħħal fl-Anness IX C wara l-entrata għal Franza:

                                          “—

                                          fil-Kroazja, ‘Sudski registar trgovačkih društava u Republici Hrvatskoj’ jew ‘Obrtni registar Republike Hrvatske’,”.

                  3.

                  L-Anness VII għad-Direttiva 2009/81/KE hija emendata kif ġej:

                              (a)

                              dan li ġej jiddaħħal fil-Parti A wara l-entrata għal Franza:

                                          “—

                                          fil-Kroazja, ‘Sudski registar trgovačkih društava u Republici Hrvatskoj’ jew ‘Obrtni registar Republike Hrvatske’,”;

                              (b)

                              dan li ġej jiddaħħal fil-Parti B wara l-entrata għal Franza:

                                          “—

                                          fil-Kroazja, ‘Sudski registar trgovačkih društava u Republici Hrvatskoj’ jew ‘Obrtni registar Republike Hrvatske’,”;

                              (c)

                              dan li ġej jiddaħħal fil-Parti C wara l-entrata għal Franza:

                                          “—

                                          fil-Kroazja, ‘Sudski registar trgovačkih društava u Republici Hrvatskoj’ jew ‘Obrtni registar Republike Hrvatske’,”.


title: Id-Direttiva tal-Kunsill tad-19 ta’ Diċembru 1974 dwar l-approssimazzjoni tal-liġijiet ta' l-Istati Membri fir-rigward ta' fliexken użati bħala reċipjenti ta’ kejl

text:
Avviż Legali Importanti

|

31975L0107

Official Journal L 042 , 15/02/1975 P. 0014 - 0020 Finnish special edition: Chapter 15 Volume 1 P. 0214  Greek special edition: Chapter 13 Volume 3 P. 0045  Swedish special edition: Chapter 15 Volume 1 P. 0214  Spanish special edition: Chapter 13 Volume 4 P. 0067  Portuguese special edition Chapter 13 Volume 4 P. 0067

		Id-Direttiva tal-Kunsilltad-19 ta’ Diċembru 1974dwar l-approssimazzjoni tal-liġijiet ta' l-Istati Membri fir-rigward ta' fliexken użati bħala reċipjenti ta’ kejl(75/107/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikolu 100 tiegħu,Wara li kkunsidra l-proposta mill-Kummissjoni,Wara li kkunsidra l-Opinjoni tal-Parlament Ewropew [1];Wara li kkunsidra l-Opinjoni tal-Kumitat Ekonomiku u Soċjali [2],Billi f’diversi Stati Membri l-manifattura u l-ittestjar ta’ fliexken użati bħala reċipjenti ta’ kejl huma s-suġġett ta’ regoli mandatarji li jvarjaw minn Stat Membru għall-ieħor, u b'hekk jostakolaw il-kummerċ ta’ dan it-tip ta’ flixkun; billi disposizzjonijiet bħal dawn għandhom għalhekk jiġu approssimati;Billi l-fliexken użati bħala reċipjenti ta’ kejl għandu jkollhom karatteristiċi metroloġiċi speċjali u huwa meħtieġ li għal dan l-għan ikunu speċifikati l-iżbalji massimi permissibbli fil-kapaċità nominali tagħhom u li jkun stabbilit metodu ta’ referenza biex jiġu vverifikati żbalji bħal dawn;Billi huwa essenzjali li l-fliexken użati bħala reċipjenti ta’ kejl għandhom, kif stabbilit f’din id-Direttiva, ikollhom mhux biss indikazzjoni tal-kapaċità nominali tagħhom iżda wkoll l-informazzjoni meħtieġa għall-mili tagħhom,ADOTTA DIN ID-DIRETTIVA:Artikolu 1Din id-Direttiva għandha tapplika għal reċipjenti li b’mod komuni huma magħrufin bħala fliexken, magħmulin mill-ħġieġ jew minn kwalunkwe sostanza oħra li jkollha ebusija u stabbilità tali li din tkun toffri l-istess garanziji metroloġiċi daqs il-ħġieġ, meta reċipjenti bħal dawn:1. ikollhom tapp jew ikunu ddisinjati sabiex ikollhom tapp u huma maħsubin għall-ħażna, it-trasport jew il-kunsinna ta’ likwidi,2. ikollhom kapaċità nominali ta’ bejn il-0.05 litri u l-ħames litri, it-tnejn inklużi,3. ikollhom karatteristiċi metroloġiċi (il-karatteristiċi tad-disinn u uniformità tal-manifattura) b’tali mod li dawn ikunu jistgħu jintużaw bħala reċipjenti ta’ kejl, i.e. meta dawn jimtlew sa livell speċifikat jew sa perċentaġġ speċifikat tal-kapaċità tax-xifer tagħhom il-kontenut tagħhom ikun jista’ jitkejjel bi preċiżjoni suffiċjenti.Dawn ir-reċipjenti għandhom jissejħu fliexken li jservu bħala reċipjenti ta' kejl.Artikolu 2Huma biss dawk il-fliexken li jservu bħala reċipjenti ta' kejl li jissodisfaw il-kriterji ta’ din id-Direttiva li jistgħu jiġu mmarkati bis-sinjal tal-KEE li għalih hemm provdut fit-tielet subparagrafu tal-paragrafu 5 ta' l-Anness I.Dawn għandhom ikunu suġġetti għal kontroll metroloġiku taħt il-kondizzjonijiet speċifikati fl-Annessi.Artikolu 3L-Istati Membri ma jistgħux jirrifjutaw, jipprojbixxu jew jirrestrinġu l-marketing u l-użu bħala reċipjenti ta’ kejl ta' dawk il-fliexken li jissodisfaw il-kriterji u t-testijiet stabbiliti f’din id-Direttiva għal raġunijiet li jikkonċernaw il-volum tagħhom, il-kalkolazzjoni tal-volum tagħhom jew il-metodi li bihom dawn ikunu ġew ivverifikati.Artikolu 41. L-Istati Membri għandhom iġibu fis-seħħ il-liġijiet, ir-regolamenti u d-disposizzjonijiet amministrattivi meħtieġa biex jikkonformaw ma’ din id-Direttiva fi żmien tmintax-il xahar min-notifika tagħha, u għandhom jinfurmaw minnufih lill-Kummissjoni b'dan.2. L-Istati Membri għandhom jiżguraw li t-test tad-disposizzjonijiet ewlenin tal-liġi nazzjonali li huma jadottaw fil-qasam kopert b’din id-Direttiva jiġu kkomunikati lill-Kummissjoni.Artikolu 5Din id-Direttiva hija indirizzata lill-Istati Membri.Magħmula fi Brussel, id-19 ta’ Diċembru 1974.Għall-KunsillIl-PresidentJ.P.Fourcade[1] ĠU Nru C 56, tat-2.6.1972, p. 35.[2] ĠU Nru C 123, tas-27.11.1972, p. 7.--------------------------------------------------ANNESS I1. Fliexken li jservu bħala reċipjenti ta' kejl għandhom ikunu kkaratterizzati b’dawn il-kapaċitajiet li ġejjin li jkunu dejjem speċifikati għal temperatura ta’ 20ºC:1.1. il-kapaċità nominali Vn huwa l-volum li jkun immarkat fuq il-flixkun; dan huwa l-volum ta’ likwidu li l-flixkun huwa meqjus li jkun fih meta dan ikun mimli fil-kondizzjonijiet ta’ użu li għalihom kien maħsub;1.2. il-kapaċità tax-xifer ta’ flixkun huwa l-volum ta’ likwidu li dan ikun fih meta dan ikun mimli sax-xifer;1.3. il-kapaċità attwali ta’ flixkun huwa l-volum ta’ likwidu li jkun hemm fil-fatt fih meta dan ikun mimli eżattament taħt il-kondizzjonijiet li jikkorrispondu teoretikament mal-kapaċità nominali;2. Hemm żewġ metodi ta’ kif jimtlew il-fliexken li jservu bħala reċipjenti ta' kejl:(1) sa livell kostanti,(2) sa vakwità kostanti.Id-distanza ta’ bejn il-livell ta’ mili teoretiku għall-kapaċità nominali u l-livell tax-xifer u d-differenza bejn il-kapaċità tax-xifer u l-kapaċità nominali, magħrufa bħala l-volum ta’ espansjoni jew vakwità, għandhom ikunu kostanti b'mod perċettibbli għall-fliexken kollha ta' l-istess għamla, jiġifieri, għall-fliexken kollha magħmulin fuq l-istess disinn.3. Biex ikun possibbli, waqt li jiġu kkunsidrati l-inċertezzi tas-soltu ta’ waqt il-mili, li jitkejjel il-volum tal-kontenut ta’ dawn il-fliexken bi preċiżjoni suffiċjenti, b'mod partikolari bl-eżattezza meħtieġa mid-Direttivi dwar l-imballaġġ minn qabel, l-iżbalji massimi permissibbli (pożittivi jew negattivi) fil-kapaċità ta’ flixkun li jservi bħala reċipjent ta' kejl, i.e. l-ikbar differenzi awtorizzati (pożittivi jew negattivi) f’temperatura ta’ 20ºĊ u taħt il-kondizzjonijiet ta’ kontroll stabbiliti fl-Anness II, bejn il-kapaċità attwali u il-kapaċità nominali Vn għandhom ikunu skond it-tabella li ġejja:Kapacità nominali Vn f’millilitri | Żbalji massimi permissibbli |bħala % ta’ Vn | f’millilitri |Minn 50 sa 100 | — | 3 |Minn 100 sa 200 | 3 | — |Minn 200 sa 300 | — | 6 |Minn 300 sa 500 | 2 | — |Minn 500 sa 1000 | — | 10 |Minn 1000 sa 5000 | 1 | — |L-iżball massimu permissibbli fil-kapaċità sax-xifer għandu jkun l-istess bħall-iżball massimu permissibbli fil-kapaċità nominali korrispondenti.L-isfruttar sistematiku tat-tolleranzi għandu jkun projbit.4. Fil-prattika, il-kapaċità attwali ta’ flixkun li jservi bħala reċipjent ta' kejl għandha tkun ivverifikata billi tiġi stabbilita l-kwantità ta’ ilma f’temperatura ta’ 20ºĊ li l-flixkun ikun fih attwalment meta dan ikun mimli sal-livell li jkun jikkorrispondi teoretikament għall-kapaċità nominali. Din tista’ tkun ivverifikata wkoll indirettament b’metodu li jkollu eżattezza ekwivalenti.5. Kull manifattur ta’ fliexken li jservu bħala reċipjent ta’ kejl għandu jissottometti għall-approvazzjoni tad-dipartiment kompetenti, marka li biha huwa jkun jista’ jiġi identifikat.Meta dan id-dipartiment ikun ta l-approvazzjoni tiegħu, huwa għandu jinforma lid-dipartimenti kompetenti ta’ l-Istati Membri l-oħra kif ukoll lill-Kummissjoni dwar dan fi żmien xahar.Il-manifattur għandu, fuq ir-responsabbiltà tiegħu, iwaħħal is-sinjal ε (epsilon bil-maqlub) imsemmi fl-Artikolu 6 tad-Direttiva tal-Kunsill Nru 71/316/KEE [1] tas-26 ta’ Lulju 1971 dwar id-disposizzjonijiet komuni kemm għall-istrumenti tal-kejl kif ukoll għall-metodi ta’ kontroll metroloġiku, kif emendata l-aħħar bl-Att [2] li jikkonċerna l-kondizzjonijiet ta’ adeżjoni u l-aġġustamenti għat-Trattati, li jiċċertifika li l-flixkun ikun jissodisfa l-kriterji ta’ din id-Direttiva u l-Annessi tagħha. Madankollu, id-data, l-oriġini u n-numru tar-referenza li għalihom hemm provdut fis-sub-sezzjoni 6.3 fl-Anness I, għall-istess Direttiva ma għandhomx ikunu meħtieġa.Is-sinjal għandu jkun minn ta’ lanqas għoli 3 mm6. Id-dipartimenti kompetenti ta' l-Istati Membri għandhom jivverifikaw li l-fliexken li jservu bħala reċipjent ta’ kejl ikunu konformi mad-disposizzjonijiet ta’ din id-Direttiva billi jieħdu kampjuni fuq il-post tal-manifattura jew, jekk dan ma jkunx prattiku, fil-bini ta' l-impurtatur jew ta' l-aġent tiegħu stabbilit fil-Komunità.Din il-verifika statistika tal-kampjun għandha ssir skond il-metodi aċċettati ta’ spezzjoni ta’ kwalità. L-effettività tagħha għandha tkun kumparabbli għal dik tal-metodu tar-referenza speċifikat fl-Anness II.7. Din id-Direttiva ma għandhiex tipprekludi kwalunkwe verifiki li jistgħu jsiru mid-dipartimenti kompetenti ta’ l-Istati Membri fil-kors tal-kummerċ.8. Flixkun li jservi bħala reċipjent ta’ kejl għandu jkollu dawn l-indikazzjonijiet li ġejjin li jridu jkunu viżibbli, jinqraw faċilment u ma jitħassrux:8.1. fuq il-ġenb tiegħu, fuq ix-xifer t’isfel jew fuq il-qiegħ:8.1.1. indikazzjoni tal-kapaċità nominali tiegħu f’litri, f’ċentilitri jew millilitri f’figuri li jkunu minn ta’ lanqas 6 mm għoljin, jekk il-kapaċità nominali hija iktar minn 100 ċl, 4 mm għoljin jekk din tkun minn 100 ċl sa, iżda ma tinkludix 20 ċl, u 3 mm għoljin jekk din ma tkunx aktar minn 20 ċl, segwiti mis-simbolu ta' l-unità ta’ kejl użat jew, fejn ikun xieraq, bl-isem ta' l-unità f’konformità mad-disposizzjonijiet tad-Direttiva tal-Kunsill Nru 71/354/KEE [3] tat-18 ta’ Ottubru 1971 dwar l-approssimazzjoni tal-liġijiet ta' l-Istati Membri dwar l-unitajiet ta’ kejl, kif emendata bl-Att dwar il-kondizzjonijiet ta' adeżjoni u l-aġġustamenti għat-Trattati;8.1.2. il-marka ta' l-identifikazzjoni tal-manifattur stipulata fl-ewwel paragrafu tas-Sezzjoni 5;8.1.3. is-sinjal stipulat fit-tielet paragrafu tas-Sezzjoni 5;8.2. Fil-qiegħ jew fuq ix-xifer ta’ taħt, b’tali mod li tkun evitata konfużjoni ma' l-indikazzjoni ta’ qabel, f’figuri ta' l-istess għoli minimu bħal dawk li jesprimu l-kapaċità nominali korrispondenti, skond il-metodu jew il-metodi ta’ mili li għalihom huwa maħsub il-flixkun:8.2.1. indikazzjoni tal-kapaċità sax-xifer espressa f’ċentilitri iżda mhux segwita bis-simbolu ċl,8.2.2. u/jew indikazzjoni tad-distanza f’millilitri mil-livell tax-xifer sal-livell tal-mili li jikkorrispondi għall-kapaċità nominali, segwita bis-simbolu mm.Jistgħu jidhru indikazzjonijiet oħra fuq il-flixkun sakemm dawn ma jwasslux biex ikun hemm xi konfużjoni ma' l-indikazzjonijiet obbligatorji.[1] ĠU Nru L 202, tas-6.9.1971, p. 1.[2] ĠU Nru L 73, tas-27.3.1972, p. 14.[3] ĠU Nru L 243, tad-29.10.1971, p. 29.--------------------------------------------------ANNESS IIDan l-Anness jistabbilixxi l-proċeduri għal verifiki ta’ statistika tal-fliexken li jservu bħala reċipjenti ta' kejl sabiex jissodisfaw il-kriterji ta' l-Artikolu 2 tad-Direttiva u s-Sezzjoni 6 ta' l-Anness I.1. IL-METODU TAT-TEĦID TAL-KAMPJUNIKampjun ta’ fliexken li jservu bħala reċipjenti ta' kejl ta' l-istess għamla u ta' l-istess manifattura għandhom jittieħdu minn batch li jkun jikkorrispondi, fil-prinċipju, għal produzzjoni ta’ siegħa.Jekk ir-riżultat tal-verifika fuq batch li jkun jikkorrispondi għal produzzjoni ta’ siegħa ma jkunx wieħed sodisfaċenti, jista’ jsir it-tieni test ibbażat jew fuq kampjun ieħor minn batch li jikkorrispondi għal perjodu itwal ta’ produzzjoni jew, fejn il-produzzjoni kienet soġġetta għal verifika li hija rikonoxxuta mid-dipartimenti kompetenti ta' l-Istat Membru, fuq ir-riżultati rreġistrati fuq il-karti tal-verifika tal-manifattur.In-numru ta’ fliexken li jservu bħala reċipjenti ta' kejl li jikkostitwixxu l-kampjun għandu jkun 35 jew 40, jiddependi fuq liema miż-żewġ metodi ta’ kif jiġu applikati r-riżultati, deskritti fid-dettal fis-Sezzjoni 3 taħt, ikun ġie magħżul minn kull Stat Membru.2. IL-KEJL TAL-KAPAĊITÀ TAL-FLIEXKEN LI JSERVU BĦALA REĊIPJENTI TA' KEJL LI JIKKOSTITWIXXU L-KAMPJUNDawn il-fliexken għandhom jintiżnu vojta.Dawn għandhom jimtlew bl-ilma b’temperatura ta’ 20ºC ta' densità magħrufa, sal-livell tal-mili li huwa adatt għall-metodu tal-verifika użat.Dawn imbagħad għandhom jintiżnu meta jkunu mimlija.Il-verifika għandha ssir permezz ta’ strument ta’ kejl legali, li jkun adatt biex iwettaq l-operazzjonijiet meħtieġa.L-iżball fil-kejl tal-kapaċità ma għandux ikun akbar minn wieħed minn kull ħamsa ta' l-iżball massimu permissibbli li jikkorrispondi għall-kapaċità nominali tal-flixkun li jservi bħala reċipjent ta’ kejl.3. L-APPLIKAZZJONI TAR-RIŻULTATI3.1. L-użu tal-metodu ta’ devjazzjoni standardIn-numru ta’ fliexken li jservu bħala reċipjenti ta' kejl fil-kampjun huwa ta’ 35.3.1.1. Ikkalkula kif ġej (ara 3.1.4.):3.1.1.1. x-tal-kapacitajiet attwali xi tal-fliexken fil-kampjun,3.1.1.2 id-devjazzjoni standard stmata s tal-kapaċitajiet attwali xi tal-fliexken fil-batch.3.1.2. Ikkalkula kif ġej:3.1.2.1. Il-limitu ta’ fuq Ts: is-somma tal-kapaċità indikata (ara l-Anness I, Sezzjoni 8) u ta’ l-iżball massimu permissibbli li jikkorrispondi għal din il-kapaċità.3.1.2.2. Il-limitu ta’ isfel Ti: id-differenza bejn il-kapaċità indikata (ara l-Anness I, Sezzjoni 8) u l-iżball massimu permissibbli li jikkorrispondi għal din il-kapaċità.3.1.3. Kriterji ta’ aċċettazzjoni:Il-batch għandu jigi ddikjarat li jikkonforma mad-Direttiva jekk in-numrixu s jivverifikaw simultanjament it-tliet inekwazzjonijiet li gejjin:x+ k · s ≤ Tsx− k · s ≥ Tss ≤ FTs − TiFejn | k = 1.57 |U | F = 0.266 |3.1.4. x- u d-devjazzjoni standard stmata s tal-batch.Ikkalkula kif ġej:- x = Σxi- x=Σxi35- Σxi2- ΣxΣx35- SC = ∑x−135Σxi2- v =SC34s =v3.2. L-użu tal-metodu tal-medda medjaIn-numru ta’ fliexken li jservu bħala reċipjenti ta' kejl fil-kampjun huwa ta’ 40.3.2.1. Ikkalkula kif ġej (ara 3.2.4.):3.2.1.1. x-tal-kapaċitajiet attwali x tal-fliexken fil-kampjun,3.2.1.2. R-tal-kapaċitajiet attwali xi tal-flixken fil-kampjun.3.2.2. Ikkalkula kif ġej:3.2.2.1. il-limitu ta’ fuq Ts is-somma tal-kapaċità indikata (ara l-Anness I, Sezzjoni 8) u l-iżball massimu permissibbli li jikkorrispondi għal din il-kapaċità.3.2.2.2. Il-limitu ta’ isfel Ti:id-differenza bejn il-kapaċità indikata (ara l-Anness I, Sezzjoni 8) u l-iżball massimu permissibbli li jikkorrispondi għal din il-kapaċità.3.2.3. L-aċċettazzjoni tal-kriterju:x- uRjivverifikaw simultanjament it-tlett ekwazzjonijiet li gejjin≤ Ts≥ TiR≤ F′Ts- TiFejn k’ = 0668,u F’ = 0628.3.2.4. xR-tal-40 flixkun ta’ kejl fil-kampjun.3.2.4.1. x-, ikkalkula kif ġej:- is-somma ta’ 40 kejlijiet ta’ kapaċita’ attwali xi:Σx- x=Σxi403.2.4.2. R-:Iddividi l-kampjun, f’ordni kronloġika ta’ għażla, fi tmien sub-kampjuni ta’ ħames fliexken il-wieħed.Ikkalkula kif ġej:- il-medda ta’ kull wieħed mis-sub-kampjuni, i.e. id-differenza bejn il-kapaċità attwali ta' l-ikbar u l-iżgħar mill-ħames fliexken fis-sub-kampjun; b’hekk ikunu ġew stabbiliti 8 meded: R1; R2;… R8- is-somma tal-meded tat-tminn sub-kampjuni:ΣR= R+ R+… + R8RR=Σ Ri8--------------------------------------------------


title: Id-Direttiva tal-Kunsill tat-23 ta’ Jannar 1968 dwar l-approssimazzjoni tal-liġijiet ta’ l-Istati Membri li jikkonċernaw il-klassifikazzjoni ta’ l-injam mhux raffinat

text:
Avviż Legali Importanti

|

31968L0089

Official Journal L 032 , 06/02/1968 P. 0012 - 0015 Finnish special edition: Chapter 13 Volume 1 P. 0103  Swedish special edition: Chapter 13 Volume 1 P. 0103  Danish special edition: Series I Chapter 1968(I) P. 0006  English special edition: Series I Chapter 1968(I) P. 0006  Greek special edition: Chapter 03 Volume 3 P. 0013  Spanish special edition: Chapter 03 Volume 2 P. 0078  Portuguese special edition Chapter 03 Volume 2 P. 0078

		Id-Direttiva tal-Kunsilltat-23 ta’ Jannar 1968dwar l-approssimazzjoni tal-liġijiet ta’ l-Istati Membri li jikkonċernaw il-klassifikazzjoni ta’ l-injam mhux raffinat(68/89/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikolu 100 tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew [1],Wara li kkunsidra l-Kumitat Ekonomiku u Soċjali [2],Billi l-istabbiliment tas-suq komuni ħoloq żieda fil-kummerċ intra-Komunitarju ta’ l-injam mhux raffinat, li diġà jinvolvi ħafna miljuni ta’ metri kubi fis-sena;Billi varjetà ta’ sistemi huma użata fl-Istati Membri differenti għall-kejl u l-klassifikazzjoni ta’ l-injam mhux raffinat u dan in-nuqqas ta’ uniformità jaffettwa direttament l-iffunzjonar tas-suq komuni;Billi l-armonizzazzjoni tal-liġijiet f’dak il-qasam, mixtieqa mill-konferenza ta’ Brussel dwar il-foresti ta’ Ġunju 1959, m’għandhiex biss tiffaċilita n-negozju intra-Komunitarju imma wkoll tagħmel possibbli statistika dwar il-produzzjoni, ix-xiri u l-bejgħ, il-konsum u l-prezzijiet ta’ l-injam mhux raffinat fil-Komunità li tiġi kompilata li tkun tista’ titqabbel;Billi dawn l-objettivi jistgħu jinkisbu jekk l-Istati Membri jwaqqfu kull klassifikazzjoni mandatarja ta’ l-injam mhux raffinat li jkun ġej minn Stati Membri oħrajn u jekk jagħmlu disponibbli bil-liġi lil dawk konċernati sistema ta’ kejl u klassifikazzjoni li tkun l-istess mal-Komunità kollha;Billi l-injam mhux raffinat ma għandux jinxtara jew jinbigħ fi ħdan il-Komunità bħala injam mhux raffinat "klassifikat KEE" sakemm ma jikkorrispondix ma’ waħda mill-klassifikazzjonijiet provduti;Billi mhux iktar tard minn sentejn wara n-notifika tad-Direttiva m’għandha teżisti iktar ebda xkiel għall-kummerċ intra-Komunitarju ta’ l-injam mhux raffinat minħabba raġunijiet ta’ klassifikazzjoni;ADOTTA DIN ID-DIRETTIVA:L-Artikolu 1Din id-Direttiva għandha tapplika għal injam mhux raffinat li jitqiegħed fis-suq fi ħdan il-Komunità bħala injam mhux raffinat "klassifikat KEE".L-Artikolu 2"Injam mhux raffinat" ifisser injam maqtugħ, ippuntat u miżbur, kemm jekk imnażża’ mill-qoxra tiegħu, maqtugħ kontra l-vina jew maqsum.L-Artikolu 31. L-Istati Membri għandhom jipprovdu li injam mhux raffinat ma jistax jiġi deskritt bħala "klassifikat KEE" meta jitqiegħed fis-suq sakemm ma jkun ġie kklassifikat u, fejn xieraq, immarkat kif meħtieġ fl-Anness li jinsab ma’ din id-Direttiva.2. L-Istati Membri għandhom jipprovdu li l-klassifikazzjoni elenkata fl-Anness tista’ tingħata biss lill-injam mhux raffinat li jkun ġie kklassifikat kif meħtieġ fl-Anness.3. L-Istati Membri għandhom jieħdu l-miżuri meħtieġa biex jikkonformaw mad-dispożizzjonijiet adottati minnhom skond il-paragrafi 1 u 2.L-Artikolu 4Stat Membru jista’ jagħmel użu mill-klassifikazzjonijiet li tipprovdi għalihom din id-Direttiva obbligatorja għall-marketing ta’ parti jew kollha kemm hi tal-produzzjoni tiegħu stess ta’ l-injam mhux raffinat.L-Artikolu 5Il-klassifikazzjoni skond id-daqs jew il-kwalità kif ipprovdut f’din id-Direttiva m’għandhiex tipprekludi l-introduzzjoni ta’ subklassijiet għat-tqegħiq fis-suq ta’ injam mhux raffinat. Iżda, l-introduzzjoni ta’ sub-klassijiet m’għandhiex toħloq ostakoli għall-kummerċ intra-Komunitarju.L-Artikolu 6L-Istati Membri għandhom iħassru d-dispożizzjonijiet kollha li jeħtieġu li injam mhux raffinat li jiġi minn Stat Membru ieħor jiġi kklassifikat.L-Artikolu 7L-Istati Membri għandhom, fi żmien perjodu ta’ sentejn wara notifika ta’ din id-Direttiva, idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva u l-Anness tagħha u għandhom minnufih javżaw lill-Kumissjoni b’dan.L-Artikolu 8Din id-Direttiva hija indirizzata lill-Istati Membri.Magħmula fi Brussel, fit-23 ta’ Janar 1968.Għall-KunsillIl-PresidentM. Couve de Murville[1] ĠU 156, tal-15.7.1967, p. 59.[2] ĠU 17, tat-28.1.1967, p. 282/67.--------------------------------------------------L-ANNESS1. KEJL1.1 Ġenerali1.1.1 Il-kejl għandu jkun jew skond il-volum (metri kubi veri jew mgħobbija) jew skond il-piż.1.1.2 Is-sistema metrika biss għandha tiġi użata għall-kejl.1.1.3 L-istrumenti tal-kejl għandhom jiġu spezzjonati uffiċjalment u miżmuma f’kundizzjoni tajba.1.2 Injam f’tul sħiħ1.2.1 Injam mhux raffinat li l-volum tiegħu huwa s-soltu espress f’metri kubi veri għandu jissejjaħ injam f’tul sħiħ.1.2.2 Injam f’tul sħiħ għandu normalment jitkejjel f’unitajiet individwali. L-injam fit-tul sħiħ ta’ forma irregolari għandu jitkejjel f’taqsimiet.1.2.3 Il-volum ta’ unità individwali għandu jiġi stabbilit mit-tul u d-djametru mkejjel fuq jew taħt il-qoxra.Il-volum għandu jiġi kkalkulat sa l-eqreb żewġ figuri deċimali mill-inqas, bl-użu ta’ l-iskedi kubiċi abitudinali.1.2.4 Il-kejl tad-djametru għandu jiġi rranġat għaċ-ċentimetru li jiġi taħt. Meta d-djametru jitkejjel fuq il-qoxra, għandu jsir tnaqqis raġjonevoli. It-tnaqqis magħmul għandu jiġi dikjarat.1.2.5 Fil każ ta’ kejl sa u li jinkludi 19-il ċm, id-djametru taħt il-qoxra għandu jitkejjel f’operazzjoni waħda bl-użu ta’ kalibru tal-foresterija fuq iz-zokk maqtugħ (id-djametru oriżżontali). Fil każ ta’ kejl ta’ 20 ċm jew iktar taħt il-qoxra, iżda, id-djametru għandu jiġi stabbilit b’żewġ miżuri li jaqsmu l-xulxin magħmula b’mod perpendikolari wieħed ma’ l-ieħor (safejn hu posibbli, fl-idjaq djametru u fid-djametru l-iktar wiesa’). Jekk il-post li għandu jitkejjel jinstab fuq ċirku ta’ friegħi jew f’parti oħra irregolari taz-zokk, id-djametru għandu jinkiseb billi tittieħed il-medja tal-kejl magħmul fuq kull naħa f’distanza ekwivalenti mill-post li għandu jitkejjel.1.2.6 Il-miżuri tat-tul għandhom jiġu ttundjati għad-deċimetru li jiġi taħt. Għall-injam fit-tul sħiħ b’djametru fin-nofs ta’ 20 ċm jew inqas taħt il-qoxra, it-tul jista’ jiġi ttundjat għall-metru li jiġi taħt.Jekk hemm tastatur, it-tul għandu jitkejjel min-nofs ta’ dak it-tastatur.1.3 Injam mgħobbi fuq xulxin f’metri kubi1.3.1 Injam mhux raffinat li l-volum tiegħu huwa s-soltu espress f’metri kubi mgħobbi fuq xulxin għandu jissejjaħ injam f’metri kubi mgħobbi.1.3.2 Injam f’metri kubi mgħobbi għandu jitkejjel żejjed f’ogħli b’mill inqas ta’ 3 %.2. KLASSIFIKAZZJONI2.1 Ġenerali2.1.1 Injam mhux raffinat jista’ jiġi kklassifikat:(i) skond l-ispeċi u l-isem komuni,(ii) skond id-daqs,(iii) skond il-kwalità.2.2 Klassifikazzjoni skond id-daqs2.2.1 Għall-kejl tad-djametru u t-tul għal skopijiet ta’ klassifikazzjoni, il-punti 1.2.4, 1.2.5 u 1.2.6 għandhom japplikaw.2.2.2 Il-klassifikazzjoni tad-daqs għandha ssir, irrispettivament mit-tul, skond id-djametru tan-nofs taħt il-qoxra bl-użu tal-klassifikazzjonijiet li ġejjin:Il-Klassi | Id-Djametru |L 0 | inqas minn 10 ċm |L 1 a | 10 sa 14-il ċm |L 1 b | 15 sa 19-il ċm |L 2 a | 20 sa 24 ċm |L 2 b | 25 sa 29 ċm |L 3 a | 30 sa 34 ċm |L 3 b | 35 sa 39 ċm |L 4 | 40 sa 49 ċm |L 5 | 50 sa 59 ċm |L 6 | 60 ċm jew iktar |2.2.3 Iktar klassijiet jistgħu jiġu ffurmati ’l fuq mill-klassi 6, iżda għandha tinżamm l-istess gradazzjoni. Is-subdiviżjoni fis-subklassijiet a u b tista’ ma titqiesx jew tiġi estiża għall-klassijiet kollha.2.2.4 Injam fit-tul sħiħ jista’ wkoll jiġi kklassifikat bit-tul minimu u bid-djametru ta’ fuq taħt il-qoxra li jikkorrispondi għal dak it-tul bl-użu tal-klassifikazzjonijiet li ġejjin:Il-Klassi | It-Tul Minimu | Id-Djamteru minimu ta’ fuq |H 1 | 8 m | 10 ċm |H 2 | 10 m | 12-il ċm |H 3 | 14-il m | 14-il ċm |H 4 | 16-il m | 17-il ċm |H 5 | 18-il m | 22 ċm |H 6 | 18-il m | 30 ċm |Permezz ta’ deroga mid-dispożizzjonijiet tal-punt 1.2.5, id-djametru ta’ fuq għandu jitkejjel biss darba.2.2.5 Ċerti gruppi magħmula minn tipi differenti ta’ injam fit-tul sħiħ (arbli, lasti eċċ) għandhom jitqassmu fi klassijiet skond id-djametru fuq iz-zokk 1 ċm mit-tarf t’isfel bl-użu tal-klassifikazzjonijiet li ġejjin:Il-Klassi | Id-Djametru |P 1 | mhux iktar minn 6 ċm |P 2 | 7 sa 13-il ċm |P 3 | 14-il ċm jew iktar |2.2.6 Injam f’metri kubi mgħobbi fuq xulxin għandu jitqassam fi klassijiet skond id-djametru ta’ fuq fuq il-qoxra bl-użu tal-klassifikazzjonijiet li ġejjin:Il-Klassi | |S 1 | zkuk tondi minn 3 sa 6 ċm f’djamteru (zkuk żgħar) |S 2 | zkuk tondi minn 7 sa 13-il ċm f’djamteru (zkuk) |S 3 | zkuk tondi 14-il ċm jew iktar f’djametru u kwarti (zkuk kbar u kwarti). |Meta l-injam f’metri kubi mgħobbi fuq xulxin jitnażża’ mill-qoxra tiegħu, id-djametri mogħtija fuq għandhom jitnaqqsu b’ċm wieħed.2.3 Il-klassifikazzjoni skond il-kwalità2.3.1 Il-klassifikazzjoni skond il-Kwalità għandha tikkunsidra l-kriterji li ġejjin:- It-tgħawwiġ: it-tgħawwiġ għandu jitkejjel permezz tad-diviżjoni tal-qaws totali, espress f’ċentimetri sa l-eqreb ċentimetru, bid-distanza li tissepara ż-żewġ estremitajiet tat-tgħawwiġa, espressa f’metri sa figura deċimali waħda.It-tgħawwiġ għandu jiġi espress f’ċentimeti għal kull metru.- Il-vina mibruma: il-firxa ta’ dan id-difett għandha titkejjel permezz li tiġi stabbilita d-distanza, espressa f’ċentimetri sa l-eqreb ċentimetru għal kull metru tul, bejn id-direzzjoni tal-fibri u l-linja ġġenerata parallela mal-fus ta’ l-injam fit-tul sħiħ.Il-brim għandu jiġi espress f’ċentimetri għal kull metru.- Tirqieq lejn it-tarf: It-tirqieq lejn it-truf għandu jitkejjel permezz tad-diviżjoni tad-differenza bejn id-djametri ta’ l-injam fit-tul sħiħ 1m mit-truf, imkejjla f’ċentimetri u ttundjata saċ-ċentimetru li jiġi taħt, permezz tad-distanza li tisseparahom, espressa f’metri sa figura deċimali waħda.It-tirqieq lejn it-trud għandu jiġi espress f’ċentimeti għal kull metru sa figura deċimali waħda.- Ingroppi esposti, ingroppi sħaħ (jew ċari), ingroppi mherrija (jew sewda).Id-djametru ta’ l-ingroppi għandu jitkejjel f’millimetri fl-iżgħar dimensjoni tagħhom.- Ingroppi mkabbra wisq, għoqod.- Il-qalba eċċentrika.- Injam ta’ reazzjoni: injam ta’ tensjoni fil-każ ta’ siġar b’weraq wiesgħin, injam ikkumpressat jew strixxat bl-aħmar fil-każ ta’ koniferi.- L-irregolarità tal-kontorn.- Xpakkaturi tondi, xpakkaturi forma ta’ qalb, xpakkaturi tal-qtugħ, qsim tas-silġ.- Injam derivat minn siġar trattati fuq iz-zokk u difetti minħabba l-ittrattar, verifiki.- Id-diskulurazzjoni.- Difetti oħrajn ikkawżati minn organiżmi li jagħmlu l-ħsara.2.3.2 Meta l-klassifikazzjoni hija skond il-kwalità, l-injam mhux raffinat għandu jiġi maqsum fi klassijiet ta’ kwalità skond il-klassifikazzjonijiet li ġejjin:Il-Klassi A/KEE: | Injam sħiħ, li jippossjedi kwalitajiet speċifiċi superjuri, ħieles minn difetti jew li jippossjedi difetti daqshekk ħfief li ma jillimitawx l-użu tiegħu. |Il-Klassi B/KEE: | Injam ta’ kwalità standard, inkluż injam minn siġar trattati fuq iz-zokk, li jippossjedi wieħed jew iktar mid-difetti li ġejjin: tgħawwiġ u brim ħafif tal-vina, tirqieq ħafif lejn it-truf, ebda ngroppi kbar, xi ngroppi sħaħ żgħar jew medji, numru żgħir ta’ ngroppi mherrija ta’ daqs imnaqqas, bil-qalba kemm kemm eċċentrika, xi irregolaritajiet ta’ kontorn jew difetti isolati oħrajn li tpatti għalihom il-kwalità tajba ġenerali. |Il-Klassi Ċ/KEE: | Injam li, minħabba d-difetti tiegħu, ma jista’ la jiġi kklasifikat fil-Klassi A/KEE lanqas fil-Klassi B/KEE, imma li jkun madankollu ta’ kwalità li jista’ jiġi użat fl-industrija. |2.3.3 Injam fit-tul sħiħ fil-klassijiet ta’ kwalità A/KEE u Ċ/KEE għandu jkollu marka ta’ identifikazzjoni tal-klassi li ma titħassarx. Il-marka ta’ identifikazzjoni tal-klassi mhijiex meħtieġa għall-injam fit-tul sħiħ tal-klassi B/KEE.--------------------------------------------------


title: Direttiva tal-Kummissjoni 2011/34/UE tat- 8 ta' Marzu 2011 li temenda d-Direttiva tal-Kunsill 91/414/KEE biex ikun inkluż il-fluworokloridon bħala sustanza attiva u li temenda d-Deċiżjoni tal-Kummissjoni 2008/934/KE  Test b’relevanza għaż-ŻEE

text:
                  9.3.2011

                  MT

                  Il-Ġurnal Uffiċjali tal-Unjoni Ewropea

                  L 62/27

            DIRETTIVA TAL-KUMMISSJONI 2011/34/UE
      tat-8 ta' Marzu 2011
      li temenda d-Direttiva tal-Kunsill 91/414/KEE biex ikun inkluż il-fluworokloridon bħala sustanza attiva u li temenda d-Deċiżjoni tal-Kummissjoni 2008/934/KE
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva tal-Kunsill 91/414/KEE tal-15 ta' Lulju 1991 tikkonċerna t-tqegħid fis-suq ta' prodotti għall-protezzjoni tal-pjanti (1), u b'mod partikolari l-Artikolu 6(1) tagħha,
      Billi:

                  (1)

                  Ir-Regolamenti tal-Kummissjoni (KE) Nru 451/2000 (2) u (KE) Nru 1490/2002 (3) jistipulaw ir-regoli dettaljati għall-implimentazzjoni tat-tielet stadju tal-programm ta' ħidma msemmi fl-Artikolu 8(2) tad-Direttiva tal-Kunsill 91/414/KEE u jistabbilixxu lista ta' sustanzi attivi li għandhom jiġu vvalutati, bl-għan tal-inklużjoni possibbli tagħhom fl-Anness I mad-Direttiva 91/414/KEE. Dik il-lista kienet tinkludi il-fluworokloridon.

                  (2)

                  Skont l-Artikolu 11e tar-Regolament (KE) Nru 1490/2002, in-notifikant irtira l-appoġġ tiegħu għall-inklużjoni ta' din is-sustanza attiva fl-Anness I mad-Direttiva 91/414/KEE fi żmien xahrejn mill-wasla tal-abbozz tar-rapport tal-valutazzjoni. Għaldaqstant, id-Deċiżjoni tal-Kummissjoni 2008/934/KE tal-5 ta' Diċembru 2008 dwar in-noninklużjoni ta' ċerti sustanzi attivi fl-Anness I tad-Direttiva tal-Kunsill 91/414/KEE u l-irtirar ta' awtorizzazzjonijiet għal prodotti għall-ħarsien tal-pjanti li fihom dawn is-sustanzi (4) kienet adottata għan-noninklużjoni tal-fluworokloridon.

                  (3)

                  Skont l-Artikolu 6(2) tad-Direttiva 91/414/KEE n-notifikant oriġinali (minn hawn 'il quddiem “l-applikant”) ressaq applikazzjoni ġdida li titlob l-applikazzjoni tal-proċedura aċċellerata kif prevista fl-Artikoli minn 14 sa 19 tar-Regolament tal-Kummissjoni (KE) Nru 33/2008 tas-17 ta' Jannar 2008 li jistipula regoli dettaljati għall-applikazzjoni tad-Direttiva tal-Kunsill 91/414/KEE fir-rigward ta' proċedura regolari u aċċellerata għall-valutazzjoni ta' sustanzi attivi li kienu jagħmlu parti mill-programm ta' ħidma msemmi fl-Artikolu 8(2) ta' dik id-Direttiva iżda li ma ġewx inklużi fl-Anness I tagħha (5).

                  (4)

                  L-applikazzjoni tressqet lil Spanja, li kienet inħatret bħala l-Istat Membru relatur permezz tar-Regolament (KE) Nru 1490/2002. Il-perjodu ta' żmien għall-proċedura aċċellerata ġie rrispettat. L-ispeċifikazzjoni tas-sustanza attiva u l-użi sostnuti huma l-istess kif kien is-suġġett tad-Deċiżjoni 2008/934/KE. Dik l-applikazzjoni tikkonforma wkoll mal-bqija tar-rekwiżiti sostantivi u proċedurali tal-Artikolu 15 tar-Regolament (KE) Nru 33/2008.

                  (5)

                  Spanja vvalutat id-dejta addizzjonali mressqa mill-applikant u ppreparat rapport addizzjonali. Hija kkomunikat dak ir-rapport lill-Awtorità Ewropea dwar is-Sigurtà fl-Ikel (minn hawn 'il quddiem “l-Awtorità”) u lill-Kummissjoni fit-3 ta' Novembru 2009. L-Awtorità kkomunikat ir-rapport addizzjonali għall-kummenti lill-Istati Membri l-oħra u lill-applikant u bagħtet il-kummenti li kienu waslulha lill-Kummissjoni. Skont l-Artikolu 20(1) tar-Regolament (KE) Nru 33/2008 u fuq talba tal-Kummissjoni, l-Awtorità ppreżentat il-konklużjonijiet tagħha dwar il-fluworokloridon lill-Kummissjoni fl-14 ta' Ottubru 2010 (6). L-abbozz tar-rapport ta' valutazzjoni, ir-rapport addizzjonali u l-konklużjoni tal-Awtorità ġew riveduti mill-Istati Membri u mill-Kummissjoni fil-Kumitat Permanenti dwar il-Katina Alimentari u s-Saħħa tal-Annimali, u ġew iffinalizzati fl-4 ta' Frar 2011 fil-format tar-rapport ta' reviżjoni tal-Kummissjoni għall-fluworokloridon.

                  (6)

                  Ħareġ ċar minn diversi eżamijiet li saru li l-prodotti għall-ħarsien tal-pjanti li fihom il-fluworokloridon huma mistennija jissodisfaw, b'mod ġenerali, ir-rekwiżiti stipulati fl-Artikolu 5(1)(a) u (b) tad-Direttiva 91/414/KEE, b'mod partikolari fir-rigward tal-użi li ġew eżaminati u mniżżla fid-dettall fir-rapport ta' reviżjoni tal-Kummissjoni. Għaldaqstant, huwa xieraq li l-fluworokloridon jkun inkluż fl-Anness I biex jiġi assigurat li, fl-Istati Membri kollha, ikunu jistgħu jingħataw l-awtorizzazzjonijiet tal-prodotti għall-ħarsien tal-pjanti li fihom din is-sustanza attiva skont id-dispożizzjonijiet ta' dik id-Direttiva.

                  (7)

                  Bla ħsara għal dik il-konklużjoni, huwa xieraq li jinkiseb aktar tagħrif dwar ċerti punti speċifiċi. L-Artikolu 6(1) tad-Direttiva 91/414/KEE jistipula li l-inklużjoni ta' sustanza fl-Anness I tista' tkun suġġetta għal xi kundizzjonijiet. Għalhekk, huwa xieraq li l-applikant ikun mitlub jippreżenta aktar tagħrif li jikkonferma: ir-rilevanza ta' impuritajiet minbarra it-toluwen, il-konformità ta' materjal ta' testijiet ektotossikoloġiċi mal-ispeċifikazzjonijiet tekniċi l-oħra, ir-rilevanza tal-metabolit R42819 tal-ilma ta' taħt l-art (7) u l-proprjetajiet tal-fluworokloridon li potenzjalment iħawdu l-endokrini.

                  (8)

                  Għandu jitħalla jgħaddi perjodu raġonevoli qabel ma sustanza attiva tiġi inkluża fl-Anness I sabiex l-Istati Membri u l-partijiet interessati jkunu jistgħu jippreparaw irwieħhom sabiex jissodisfaw ir-rekwiżiti l-ġodda li jirriżultaw mill-inklużjoni.

                  (9)

                  Bla ħsara għall-obbligi definiti mid-Direttiva 91/414/KEE bħala konsegwenza tal-inklużjoni ta' sustanza attiva fl-Anness I, l-Istati Membri għandhom jingħataw perjodu ta' sitt xhur wara l-inklużjoni biex jirrevedu l-awtorizzazzjonijiet eżistenti ta' prodotti għall-ħarsien tal-pjanti li fihom il-fluworokloridon sabiex jiżguraw li r-rekwiżiti stipulati mid-Direttiva 91/414/KEE, b'mod partikolari fl-Artikolu 13 tagħha u l-kundizzjonijiet rilevanti stipulati fl-Anness I, jiġu ssodisfati. L-Istati Membri għandhom ivarjaw, ibiddlu jew jirtiraw, skont kif ikun meħtieġ, l-awtorizzazzjonijiet eżistenti, skont id-dispożizzjonijiet tad-Direttiva 91/414/KEE. B'deroga mill-iskadenza msemmija hawn fuq, għandu jiġi pprovdut perjodu itwal għas-sottomissjoni u l-valutazzjoni tal-fajl sħiħ tal-Anness III ta' kull prodott għall-ħarsien tal-pjanti għal kull użu maħsub skont il-prinċipji uniformi stabbiliti fid-Direttiva 91/414/KEE.

                  (10)

                  L-esperjenza miksuba minn inklużjonijiet preċedenti fl-Anness I mad-Direttiva 91/414/KEE ta' sustanzi attivi vvalutati fil-qafas tar-Regolament tal-Kummissjoni (KEE) Nru 3600/92 tal-11 ta' Diċembru 1992 li jistabbilixxi r-regoli dettaljati għall-implimentazzjoni tal-ewwel stadju tal-programm ta' ħidma msemmi fl-Artikolu 8(2) tad-Direttiva tal-Kunsill 91/414/KEE li jittratta dwar it-tqegħid fis-suq ta' prodotti għall-ħarsien tal-pjanti (8), uriet li jistgħu jinħolqu diffikultajiet fl-interpretazzjoni tal-obbligi ta' dawk li għandhom taħt idejhom l-awtorizzazzjonijiet eżistenti b'rabta mal-aċċess għad-dejta. Għalhekk, sabiex jiġu evitati aktar diffikultajiet, jidher li huwa meħtieġ li l-obbligi tal-Istati Membri jiġu ċċarati, speċjalment l-obbligu li jkun verifikat li d-detentur ta' awtorizzazzjoni juri li għandu aċċess għal fajl li jissodisfa r-rekwiżiti tal-Anness II ma' dik id-Direttiva. Madankollu, din il-kjarifika ma timponi l-ebda obbligi ġodda fuq l-Istati Membri jew id-detenturi tal-awtorizzazzjonijiet, meta mqabbla mad-direttivi li jemendaw l-Anness I li ġew adottati s'issa.

                  (11)

                  Għaldaqstant, huwa xieraq li d-Direttiva 91/414/KEE tiġi emendata skont dan.

                  (12)

                  Id-Deċiżjoni 2008/934/KE tistipula li l-fluworokloridon ma jkunx inkluż u li l-awtorizzazzjonijiet għall-prodotti għall-ħarsien tal-pjanti li fihom din is-sustanza jkunu rtirati sal-31 ta' Diċembru 2011.

                  (13)

                  Huwa meħtieġ li titħassar il-linja dwar il-fluworokloridon fl-Anness ma' dik id-deċiżjoni. Għalhekk huwa xieraq li d-Deċiżjoni 2008/934/KE tkun emendata skont dan.

                  (14)

                  Il-miżuri stipulati f'din id-Direttiva huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,

            ADOTTAT DIN ID-DIRETTIVA:
      Artikolu 1
      L-Anness I tad-Direttiva 91/414/KEE għandu jiġi emendat kif stipulat fl-Anness ma' din id-Direttiva.
      Artikolu 2
      Il-linja dwar il-fluworokloridon fl-Anness mad-Deċiżjoni 2008/934/KE għandha titħassar.
      Artikolu 3
      Sa mhux aktar tard mit-30 ta' Novembru 2011 l-Istati Membri għandhom jadottaw u jippubblikaw il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma' din id-Direttiva. Huma għandhom jikkomunikaw minnufih it-test ta' dawk id-dispożizzjonijiet, kif ukoll tabella ta' korrelazzjoni bejn dawk id-dispożizzjonijiet u din id-Direttiva lill-Kummissjoni.
      Huma għandhom japplikaw dawn id-dispożizzjonijiet mill-1 ta' Diċembru 2011.
      Meta l-Istati Membri jadottaw dawn id-dispożizzjonijiet, dawn għandhom jinkludu referenza għal din id-Direttiva jew ikunu akkumpanjati b'referenza bħal din fil-ħin tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir din ir-referenza.
      Artikolu 4
      1.   B'mod konformi mad-Direttiva 91/414/KEE, l-Istati Membri għandhom, fejn meħtieġ, jemendaw jew jirtiraw awtorizzazzjonijiet eżistenti għall-prodotti għall-ħarsien tal-pjanti li fihom il-fluworokloridon bħala sustanza attiva sat-30 ta' Novembru 2011.
      Sa dik id-data huma għandhom b'mod partikolari jivverifikaw li l-kundizzjonijiet fl-Anness I ma' dik id-Direttiva li jikkonċernaw il-fluworokloridon jiġu ssodisfati, bl-eċċezzjoni ta' dawk identifikati fil-parti B tal-annotazzjoni li tikkonċerna din is-sustanza attiva; u li d-detentur tal-awtorizzazzjoni jkollu f'idejh il-fajl, jew inkella jkollu aċċess għalih, li jissodisfa r-rekwiżiti tal-Anness II ma' dik id-Direttiva skont il-kundizzjonijiet tal-Artikolu 13 ma' dik id-Direttiva.
      2.   B'deroga mill-paragrafu 1, għal kull prodott awtorizzat għall-ħarsien tal-pjanti li fih il-fluworokloridon bħala l-unika sustanza attiva jew inkella bħala waħda minn bosta sustanzi attivi li jkunu lkoll elenkati fl-Anness I tad-Direttiva 91/414/KEE sa mhux aktar tard mill-31 ta' Mejju 2011, l-Istati Membri għandhom jerġgħu jivvalutaw il-prodott skont il-prinċipji uniformi stipulati fl-Anness VI mad-Direttiva 91/414/KEE, dwar il-bażi ta' fajl li jissodisfa r-rekwiżiti tal-Anness III ma' dik id-Direttiva u billi titqies il-parti B tal-annotazzjoni fl-Anness I ma' dik id-Direttiva li tikkonċerna l-fluworokloridon. Fuq il-bażi ta' dik l-evalwazzjoni, huma għandhom jistabbilixxu jekk il-prodott jissodisfax il-kundizzjonijiet stabbiliti fl-Artikolu 4(1) (b), (c), (d) u (e) tad-Direttiva 91/414/KEE.
      Wara li ssir din id-determinazzjoni l-Istati Membri għandhom:

                  (a)

                  fil-każ ta' prodott li jkun fih il-fluworokloridon bħala l-unika sustanza attiva, fejn meħtieġ, jemendaw jew jirtiraw l-awtorizzazzjoni sa mhux aktar tard mill-31 ta' Mejju 2015; jew

                  (b)

                  fil-każ ta' prodott li jkun fih il-fluworokloridon bħala wieħed minn bosta sustanzi attivi, jemendaw jew jirtiraw l-awtorizzazzjoni, fejn meħtieġ, sal-31 ta' Mejju 2015 jew sad-data ffissata għal din l-emenda jew dan l-iritrar fid-Direttiva jew id-Direttivi rispettivi li żiedu s-sustanza jew is-sustanzi rilevanti fl-Anness I tad-Direttiva 91/414/KEE, skont liema minnhom tkun l-aktar reċenti.

            Artikolu 5
      Din id-Direttiva għandha tidħol fis-seħħ fl-1 ta' Ġunju 2011.
      Artikolu 6
      Din id-Direttiva hija indirizzata lill-Istati Membri.

         Magħmul fi Brussell, it-8 ta’ Marzu 2011.

               Għall-Kummissjoni

               Il-President

            José Manuel BARROSO

         (1)  ĠU L 230, 19.8.1991, p. 1.

         (2)  ĠU L 55, 29.2.2000, p. 25.

         (3)  ĠU L 224, 21.8.2002, p. 23.

         (4)  ĠU L 333, 11.12.2008, p. 11.

         (5)  ĠU L 15, 18.1.2008, p. 5.

         (6)  L-Awtorità Ewropea dwar is-Sigurtà fl-Ikel; Conclusion on the peer review of the pesticide risk assessment of the active substance flurochloridone. EFSA Journal 2010;8(12):1869. [66 pp.]. doi:10.2903/j.efsa.2010.1869. Disponibbli onlajn: www.efsa.europa.eu/efsajournal.htm

         (7)  R42819: (4RS)-4-(klorometil)-1-[3-(trifluworometil)fenil]pirrolidin-2-on.

         (8)  ĠU L 366, 15.12.1992, p. 10.

         ANNESS
         It-tabella li ġejja għandha tiġi miżjuda fl-aħħar tat-tabella tal-Anness I mad-Direttiva 91/414/KEE:

                        Nru

                        Isem Komuni, Numri ta’ Identifikazzjoni

                        Isem tal-IUPAC

                        Purità (*)

                        Dħul fis-seħħ

                        Skadenza tal-inklużjoni

                        Dispożizzjonijiet speċifiċi

                        “342

                        Fluworokloridon
                        Nru tal-CAS: 61213-25-0

                        Nru CIPAC: 430

                           (3RS,4RS;3RS,4SR)-3-kloro-4-klorometil-1-

                           (α,α,α-trifluworo-m-tolil)-2-pirrolidon

                        ≥ 940 g/kg.
                        Impuritajiet rilevanti
                        Toluwen: massimu ta’ 8 g/kg

                        L-1 ta’ Ġunju 2011

                        Il-31 ta’ Mejju 2021

                        PARTI A
                        L-użu bħala erbiċida biss jista' jiġi awtorizzat.
                        PARTI B
                        Għall-implimentazzjoni tal-prinċipji uniformi tal-Anness VI, il-konklużjonijiet tar-rapport ta’ reviżjoni dwar il-fluworokloridon, u b’mod partikolari l-Appendiċi I u II tiegħu, kif iffinalizzati mill-Kumitat Permanenti dwar il-Katina Alimentari u s-Saħħa tal-Annimali fl-4 ta’ Frar 2011 għandhom jiġu kkunsidrati.
                        F’din il-valutazzjoni ġenerali l-Istati Membri jridu joqogħdu partikolarment attenti għal dan li ġej:

                                    1.

                                    ir-riskju għal pjanti li mhumiex fil-mira u l-organiżmi akkwatiċi;

                                    2.

                                    il-ħarsien tal-ilma ta’ taħt l-art, meta s-sustanza attiva tiġi applikata f’reġjuni b’ħamrija u/jew kundizzjonijiet tal-klima vulnerabbli.

                              Il-kundizzjonijiet tal-awtorizzazzjoni għandhom jinkludu miżuri li jtaffu r-riskju, fejn xieraq.
                        L-Istati Membri kkonċernati għandhom jiżguraw li l-applikant jibgħat aktar tagħrif ta’ konferma lill-Kummissjoni fir-rigward ta':

                                    1.

                                    ir-rilevanza ta’ impuritajiet minbarra it-toluwen;

                                    2.

                                    il-konformità ta’ materjal ta’ testijiet ektotossikoloġiċi mal-ispeċifikazzjonijiet tekniċi l-oħra;

                                    3.

                                    ir-rilevanza tal-metabolit R42819 tal-ilma ta’ taħt l-art R42819: (4RS)-4-(klorometil)-1-[3-(trifluworometil)fenil]pirrolidin-2-on;

                                    4.

                                    il-proprjetajiet tal-fluworokloridon li potenzjalment iħawdu l-endokrini.

                              L-Istati Membri kkonċernati għandhom jiżguraw li l-applikant jibgħat it-tagħrif stipulat fil-punti (1) u (2) lill-Kummissjoni sal-1 ta’ Diċembru 2011 l-informazzjoni stipulata f’punt (3) sal-31 ta’ Mejju 2013 u l-informazzjoni stipulata fil-punt (4), fi żmien sentejn wara l-adozzjoni tal-Linji Gwida għall-ittestjar tal-OECD dwar it-tfixkil tal-endokrina.”

            (*)  Aktar dettalji dwar l-identità u l-ispeċifikazzjoni tas-sustanza attiva jinsabu fir-rapport ta’ reviżjoni.